ตัวละครจากกัปตันซึบาสะ

**โอโซระ ซึบาสะ** (ญี่ปุ่น: 大空 翼; อักษรโรมันแบบเฮปเบิร์น: *Ōzora Tsubasa*) หรือที่รู้จักกันในชื่อ**โอลิเวอร์ อะตอม** (อังกฤษ: Oliver Atom) ในการพากย์อีกหลายประเทศ เป็นตัวละครและเป็นตัวเอกหลักของซีรีส์มังงะเรื่อง*กัปตันซึบาสะ* ที่เขียนโดยโยอิจิ ทากาฮาชิ ซึ่งซึบาสะเป็นนักฟุตบอลมหัศจรรย์ผู้ใฝ่ฝันที่จะคว้าแชมป์ฟุตบอลโลกให้แก่ประเทศญี่ปุ่นสักวันหนึ่ง ซีรีส์เรื่องนี้ติดตามการเติบโตของซึบาสะจากชีวิตในโรงเรียนประถมที่ญี่ปุ่น สู่ทีมอื่น ๆ ในประเทศอื่น ๆ รวมถึงทีมชาติญี่ปุ่น ตำแหน่งปกติของเขาคือกองกลาง แต่บางครั้งก็ทำหน้าที่ในตำแหน่งกองหน้า ซึ่งปกติจะสวมเสื้อหมายเลข 10 เขายังเคยปรากฏตัวในอนิเมะดัดแปลงและวิดีโอเกมของซีรีส์ต่าง ๆ ที่สร้างจากซีรีส์มังงะ

ทากาฮาชิมีแนวคิดให้ซึบาสะเป็นผู้เล่นที่แข็งแกร่งซึ่งจะปรากฏในมังงะหลายภาคเมื่อเขาโตขึ้น เพื่อให้อาชีพของตัวละครโดดเด่น ทากาฮาชิตัดสินใจว่าสึบาสะจะไม่มีวันแพ้การแข่ง (แม้ว่าจะแพ้ไปแล้วครั้งหนึ่งก็ตาม) โดยระบุว่าผู้อ่านชอบตัวละครที่แข็งแกร่ง แม้ว่าจะไม่มีอิทธิพลสำคัญในการสร้างตัวละคร แต่ทากาฮาชิก็ปะติดปะต่อซึบาสะกับนักฟุตบอลในชีวิตจริงคนอื่น ๆ ซึ่งรวมถึงคาซูโยชิ มิอูระ และนักพากย์หลายคนได้พากย์เป็นตัวละครนี้ในแอนิเมชันดัดแปลงของซีรีส์ดังกล่าว

ซึบาสะกลายเป็นตัวละครที่โดดเด่นในประเทศญี่ปุ่นและทั่วโลกเนื่องจากอิทธิพลที่เขามีต่อเหตุการณ์ในชีวิตจริง โดยมีรูปปั้นของเขาสามแห่งซึ่งตั้งไว้ที่เขตคัตสึชิกะ ประเทศญี่ปุ่น ในขณะที่ผู้อ่านจากซีรีส์มังงะและอนิเมะได้ให้การสนับสนุนเขาในการสำรวจความนิยม นอกจากนี้ ภาพลักษณ์ของเขาถูกใช้โดยผู้เล่นจริง ซึ่งบางคนเลียนแบบเทคนิคการเล่นของตัวละคร ตลอดจนกระแสตอบรับอย่างล้นหลามทำให้ตัวละครนี้ได้รับความนิยมและดึงดูดความสนใจ เนื่องมาจากบุคลิก, พรสวรรค์ในการเล่น และความฝันที่สร้างแรงบันดาลใจ

การสร้างและการพัฒนา
-------------------

ภาพที่แสดงถึงนักฟุตบอลชาวญี่ปุ่นโยอิจิ ทากาฮาชิ ได้รับอิทธิพลจากคาซูโยชิ มิอูระ ในการสร้างตัวละคร
โยอิจิ ทากาฮาชิ ผู้แต่งมังงะได้สร้างโอโซระ ซึบาสะ โดยเป็นส่วนหนึ่งของเรื่องราวการเติบโตที่มีจุดมุ่งหมายเพื่อแสดงให้ผู้อ่านและผู้ชมเห็นว่าตัวละครนี้ได้รับการพัฒนาอย่างไรผ่านโครงเรื่องดังกล่าว เขาได้มอบคู่แข่งหลายรายแก่ซึบาสะด้วยคุณสมบัติที่แตกต่างกันเพื่อทำให้การแข่งของตัวละครนี้มีความท้าทายมากขึ้น โดยในตอนแรก มิสึกิ จุน เป็นนักฟุตบอลที่เหนือกว่าซึบาสะ แต่ทากาฮาชิได้เขียนให้มิสึกิต้องทนทุกข์ทรมานจากปัญหาโรคหัวใจ และทำให้การแข่งระหว่างนักฟุตบอลทั้งสองมีความขัดแย้งมากขึ้น ส่วนแฟน ๆ ได้ชี้ให้เห็นว่าทีมของซึบาสะมักจะชนะหรือเสมอกัน แต่ไม่เคยแพ้เลย ซึ่งทากาฮาชิกล่าวว่าเพื่อให้เรื่องราวยาวขึ้น เขาต้องทำให้ทีมของตัวเอกมีส่วนร่วมในการแข่งมากขึ้นและผู้อ่านต้องการตัวละครที่แข็งแกร่ง อันส่งผลให้ซึบาสะกลายเป็นผู้มีความสามารถพิเศษ ทั้งนี้ ทีมแรกของซึบาสะคือนันคัตซึ ซึ่งมีพื้นฐานมาจากทีมทากาฮาชิเข้าร่วมตั้งแต่ยังเป็นเด็กโดยตั้งเป้าที่จะเป็นทีมชั้นแรกแม้ว่าจะมีทักษะต่ำในขณะนั้นก็ตาม

อ้างอิง
-------

1. ↑  "Weekly Shōnen Jump". No. 18. Shueisha. 1981. `{{cite magazine}}`: Cite magazine ต้องการ `|magazine=` (help)
2. ↑  ""Captain Tsubasa: Revenge Match". Animax India. คลังข้อมูลเก่าเก็บจากแหล่งเดิมเมื่อ March 15, 2007. สืบค้นเมื่อ May 12, 2018.
3. ↑  "Eso de Oliver en un hospital es una leyenda, no es real" [That of Oliver in a hospital is a legend, it is not real]. *El Comercio*. September 23, 2017. เก็บจากแหล่งเดิมเมื่อ March 6, 2018. สืบค้นเมื่อ April 22, 2018.
4. ↑  "Cristiano Ronaldo, como Messi, superó la ficción de Oliver Atom" [Cristiano Ronaldo, like Messi, overcame the fiction of Oliver Atom]. As.com. December 17, 2016. เก็บจากแหล่งเดิมเมื่อ April 23, 2018. สืบค้นเมื่อ April 22, 2018.